projecte-aina/catalan_government_crawling huggingface dataset:
La Direcció General del Patrimoni Cultural, a través de l' Agència Catalana del Patrimoni Cultural, ha engegat el programa " Patrimoni Cultural en 3D " per estendre la utilització de les tecnologies 3D en el sector del patrimoni al nostre país, especialment els museus.
L'objectiu del programa és promoure el valor afegit que aporta la digitalització en 3D en el coneixement d'aquest patrimoni, amb múltiples camps i usos (conservació, documentació, restauració, estudi o recerca, etc.), així com en la seva divulgació, en la mesura que el fa més accessible, permet crear noves narratives i esdevé un destacat recurs educatiu.
Una de les accions més visibles del programa és la creació d'una galeria en línia amb models 3D d'una selecció d'objectes de museus catalans i de mostres d'arquitectura escanejades pel Servei del Patrimoni Arquitectònic.
La galeria, publicada actualment a la plataforma Sckechfab, permet la difusió d'aquest patrimoni a escala internacional.
El programa preveu crear en el termini d'uns tres anys un corpus d'obje ctes digitalitzats, capdals per al patrimoni català, provinents de diversos museus i centres, i que sigui accessible per a tots els públics.
Aquest corpus ha de mostrar la qualitat i diversitat del patrimoni català, recollint totes les èpoques, temàtiques, procedències geogràfiques i tipologies de patrimoni.
Amb la col·laboració del Servei de Museus, el projecte es presentarà progressivament a les xarxes temàtiques de museus.
S'ha començat pels museus de la Xarxa de Museus d'Etnologia (XME), que poden optar a digitalitzar en 3D alguns dels seus objectes a través d'una convocatòria.
El programa també preveu accions amb el sector educatiu i creatiu perquè puguin utilitzar els models 3D com a recurs pedagògic i/o creatiu.
Imatges de l'Arxiu de Guatemala
L'AHPN de Guatemala és un centre d'arxiu públic, vinculat a l'Archivo General de Centroamérica (Arxiu Nacional de Guatemala), que es va constituir l'any 2009 arran de la troballa, que havia tingut lloc casualment quatre anys abans en un magatzem clandestí de Ciudad de Guatemala, de l'arxiu històric del cos de seguretat nacional.
La institució policial que va originar el voluminós arxiu –més de 80 milions de documents– s'havia dissolt l'any 1996, arran dels Acords de Pau que van acabar amb més de tres dècades de conflicte armat intern.
L'AHPN es considera un dels grans arxius de la repressió dels països americans i està reconegut internacionalment per les principals institucions culturals i arxivístiques.
Té un paper central en el moviment de la lluita per la memòria històrica, la persecució del crim de genocidi i la reparació moral i jurídica de les víctimes de la repressió que l'Estat va desfermar, principalment en les dècades de 1970 i 1980, contra els activistes d'esquerres, els estudiants i les comunitats indígenes del país centreamericà.
El Departament de Cultura, a través de l'Arxiu Nacional de Catalunya, ha aportat un expert català que, en qualitat de professional extern, ha realitzat un treball de sistematització i documentació de la història de l'AHPN de Guatemala.
Aquest treball persegueix un doble objectiu.
Per una banda, l'elaboració d'un document (en format paper o electrònic) que serveixi de base a la difusió i coneixement internacional de la tasca duta a terme per l'AHPN de Guatemala en el terreny de l'arxivística.
I d'altra banda, l'aval, per mitjà d'aquest document, de les bones pràctiques professionals realitzades pels tècnics del mateix centre.
En aquest projecte hi participen també tècnics de l'ONG Swisspeace, que centren el seu treball en els aspectes directament relacionats amb la defensa dels drets humans.
El cap de l'àrea de Fons històrics va realitzar, durant la seva missió a Guatemala, el treball de camp d'entrevistes i recopilació de les dades.
Els dos experts, el català i el suís, han redactat els documents finals, que han estat recollits en un llibre que es presentarà al novembre de 2018 a Guatemala.
El Departament de Cultura, coordinadament amb el Departament d'Acció Exterior, està treballant per a donar continuïtat al treball de recuperació de l'AHPN.
L'any 1918 es van inaugurar, per primera vegada a la història de Catalunya, quatre biblioteques populars sufragades amb fons públics.
Les poblacions escollides foren Valls, Olot, Sallent i les Borges Blanques.
Aquests cenacles de cultura havien de ser els primers d'una extensa Xarxa de Biblioteques Populars que havia d'estendre's per tot el territori català.
El pla de biblioteques fou un dels projectes culturals més importants que tirà endavant el govern de la Mancomunitat de Catalunya (1914-1925), la primera institució d'autogovern que s'estenia per les quatre províncies catalanes des de 1714.
Tot i això, l'impacte social, cultural i polític que causaren les primeres biblioteques populars en les societats locals on foren creades encara no és prou conegut. [llegeix-ne més]
Adreçat a universitaris i llicenciats amb orientació curricular cap al camp de la museologia i la documentació de col·leccions, professionals conservadors o documentalistes que encara no disposen del certificat del curs.
MuseumPlus és el programari de gestió museogràfica utilitzat per la majoria de museus catalans des de 2005 i per més de 800 institucions d'arreu del món.
És un recurs bàsic i indispensable que cal dominar si es treballa en el camp de la documentació de col·leccions i la gestió patrimonial.
El programa contempla exercicis pràctics.
En finalitzar el curs es lliura un certificat expedit per Zetcom AG, l'empresa desenvolupadora del programa.
150 € amb descompte (socis de l'AMC, CRAC, COBDC, antics alumnes de Veraicon, estudiants i aturats).
La documentació és una font d'informació vinculada al bé que aporta un coneixement valuós per la conservació-restauració.
Aquesta pot ser generada en diferents formats i provenir de diversos estudis, amb contingut històric o tècnic, però sempre contribueix en la presa de decisions per definir les intervencions i per entendre la vida històrica del bé moble o immoble.
Representa el coneixement i una font d'informació que ofereix una garantia en el desenvolupament de la nostra professió.
El tema d'enguany, el considerem un assumpte particularment complex i alhora enriquidor per la nostra professió.
Per aquesta raó pensem que mereix una reflexió conjunta i un intercanvi d'idees constant en tots els àmbits relacionats amb la conservació del patrimoni i d'aquí la raó del tema d'aquesta edició.
Aquesta edició ve marcada per la situació sanitària provocada per la COVID-19.
L'organització s'ha vist amb la necessitat de qüestionar el format presencial de l'esdeveniment al Museu del Disseny de Barcelona, previst pels dies 12 i 13 de novembre, per adaptar-lo als nous requeriments sanitaris.
En valorar les diverses opcions de congrés i la incertesa davant un rebrot de la pandèmia, l'associació va prendre la decisió d'adoptar un format íntegrament digital, convertint aquest congrés en el I Congrés Virtual de l 'Associació.
Esperem que aquesta XVI Reunió Tècnica, en format virtual, sigui un espai per compatir experiències i coneixements entre tots els implicats en la salvaguarda del patrimoni.
La història del moble és la història del viure.
El moble ens acompanya i evoluciona amb nosaltres.
Conèixer el moble i les solucions tècniques adoptades en temps passats ens orienta en el nostre treball per:
Aquest curs ens introdueix en la història del moble europeu, les seves particularitats i canvis per influències d'altres territoris.
Presenta de manera clara dades imprescindibles per identificar els mobles de cada època i interpretar-los en el seu context.
És de gran interès per a historiadors i historiadors de l'art, interioristes, escenògrafs, arquitectes, conservadors, gestors culturals, guies de museus, restauradors, estudiants d'aquestes disciplines i interessats en l'art i la cultura.
El curs combina sessions teòriques i pràctiques.
L'alumne gaudeix de visites exclusives, tallers amb mobles, així com exercicis que l'ajuden a assimilar la informació.
Després de cinc edicions podem garantir un gran aprofitament del temps i una bona assimilació dels conceptes.
Aprofitem els avantatges de les classes online.
Permeten veure l'expressió facial del professor i realitzar qualsevol consulta en temps real.
L'alumne pot descarregar el contingut les vegades que desitgi, així com contactar amb el professor si té algun dubte.
Es lliura la bibliografia de referència i documentació d'interès.
Durant el curs l'alumne haurà de fer un treball per a afermar els coneixements adquirits.
Mónica Piera, doctora en història de l'Art, especialista en moble
Joan Güell, historiador de l'Art i conservador-restaurador
María del Agua Cortés, tècnica de Patrimoni Cultural en la Diputació de Barcelona Julio Vives Chillida, investigador sobre història de l'Art, del moble i del disseny
Laura Palacios, graduada en Disseny en la UB i estudiant de Màster en Estudis Avançats en Història de l'Art en la UB Ricard Bru, doctor i professor d'Història de l'Art Pilar Vélez, directora del Museu del Disseny de Barcelona.
Castellà (Mónica Piera) i català (Joan Güell)
Dimecres, del 28 d'octubre al 12 de maig, de 16.30 a 19.30 hores (3 hores seguides amb 15 min. de pausa).
Descompte del 25% sobre el PVP: CRBMC, socis del FAD, CRAC, Gremi Fusta i Moble, AMC, Amics del MNAC i propietaris del carnet del Centre de Documentació del Museu del Disseny de Barcelona
El preu inclou el material del curs i les entrades a les visites.
Associació per a l'estudi del Moble
Modalitats presencial i en línia
Visites i tallers presencials al Museu del Disseny de Barcelona.
El Servei d'Atenció als Museus de Girona disposa d'equipaments per cedir en préstec als museus de Catalunya.
Els trobareu descrits al "Catàleg d'equipaments per a préstec als museus".
El Catàleg s'actualitza periòdicament amb les noves adquisicions.
Per agilitzar els tràmits, podeu enviar la sol·licitud per correu electrònic ( [EMAIL] ) o per fax (972 210 454) i signar-la quan es faci efectiu el préstec.
Per demanar els equipaments, heu d'emplenar aquest formulari de sol·licitud de préstec.
Catàleg d'equipaments per a préstec als museus:
La Xarxa de Museus d'Etnologia de Catalunya agrupa un conjunt de museus que conserven col·leccions de gran rellevància per explicar i entendre el patrimoni etnogràfic català.
Els requisits per adherir-se a la Xarxa és ser un museu registrat i obert al públic, no formar part de cap altre museu nacional i tenir un grau d'implicació en el territori on es troba.
Els museus que integren la Xarxa són:
Per a més informació, consulteu el Blog de la Xarxa de Museus d'Etnologia.
L'operació es desenvolupa en dues línies.
En primer lloc, s'ampliarà la digitalització dels fons del Museu Nacional d'Art de Catalunya al fons fotogràfic de Pere Formiguera, a obres de la col·lecció del romànic i d'obres en 3D, amb l'objectiu d'incrementar el nombre d'obres que s'ofereixen a la ciutadania a través del catàleg en línia.
A partir de la digitalització, s'arriba a la creació d'un web semàntic i l'adaptació dels propis recursos terminològics de la documentació de les col·leccions, que facilitarà la normalització de la catalogació de les obres i els formats digitals de les imatges per poder difondre el patrimoni de forma integral i col·laborativa.
En segon lloc, es portarà terme la producció i la instal·lació de museografia interactiva a les sales, que ofereix diverses capes de lectura per a audiències múltiples i pretén acostar i millorar l'experiència de les persones usuàries.
L'objectiu final és donar visibilitat i accessibilitat al major nombre possible de visitants, tant locals com internacionals, i a la vegada, incrementar l'ús públic de la col·lecció per a projectes de recerca, educatius i socials i permetre així, la generació de nous coneixements i nous continguts.
Consorci del Museu Nacional d'Art de Catalunya
Reforç de les aplicacions de les tecnologies de la informació i de la comunicació per a l'administració electrònica, l'aprenentatge electrònic, la inclusió electrònica, la cultura electrònica i la sanitat electrònica
La imatge gràfica de la commemoració del centenari de les biblioteques populars s'ha fet amb un dibuix esquemàtic de la façana i els noms de les 4 primeres biblioteques obertes per la Mancomunitat de Catalunya a Valls, Sallent, Olot i les Borges Blanques.
Aquest logotip pot ser inclòs per totes les entitats i institucions en el material de difusió dels actes i les activitats que organitzin durant el període de la commemoració, amb l'objectiu de tenir una imatge comuna i unitària.
Aplicació de la marca i descàrregues
Adreçat tant a estudiants de postgrau i acabats de titular en el sector artístic-cultural que vulguin desenvolupar la seva activitat professional en el camp de les exposicions temporals, com a professionals o particulars interessats en la matèria.
Aquest curs ofereix un anàlisi complet i exhaustiu sobre l'organització d'exposicions temporals.
A través de 8 unitats didàctiques es prepara l'alumne per poder afrontar avui amb èxit les diferents tasques que comporta la gestió professional d'exposicions temporals tant en museus com en centres d'art.
El curs té una càrrega lectiva de 48 hores.
Carrer de l'Església, 4, planta 3a Local A2
Adreçat tant a estudiants de postgrau i acabats de titular en el sector artístic-cultural que vulguin desenvolupar la seva activitat professional en el camp dels museus, com a professionals o particulars interessats en la matèria.
Aquest curs ofereix un estudi complet i actualitzat de la institució museística, preparant l'alumne per entendre les diferents funcions del museu, així com els aspectes pràctics que comporta la seva activitat professional.
Al llarg de vuit unitats didàctiques aprendrem a executar amb èxit les diferents tasques curatorials, administratives, documentals, educatives i de conservació, que comporta la gestió professional al museu.
El curs té una càrrega lectiva de 48 hores.
La formació presencial del curs es completarà amb l'accés privat a una Aula Virtual amb notes tècniques, recursos didàctics i exercicis pràctics que facilitaran un aprenentatge més efectiu i complet de la matèria, així com un seguiment personalitzat de cada alumne per part del professor.
Jaime López (1969) Gestor cultural, comisari d'exposicions i museòleg.
Carrer de l'Església, 4, planta 3a Local A2
El curs s'adreça tant a estudiants de postgrau i acabats de titular en el sector artístic-cultural que vulguin desenvolupar la seva activitat professional en el camp del comissariat d'exposicions, com a professionals o particulars interessats en la matèria.
Aquest curs ofereix una anàlisi completa i exhaustiva de la figura del comissari d'exposicions i el seu paper fonamental en la promoció d'artistes en l'actual sistema de l'art.
A través de 3 unitats didàctiques es prepara a l'alumne per entendre la funció del comissari d'exposicions en el camp de la gestió cultural i l'organització d'exposicions, així com els diferents aspectes pràctics que comporta aquesta professió, tant a nivell institucional com a independent.
Es recomana realitzar el curs gestió d'exposicions temporals per completar la formació.
El curs té una càrrega lectiva de 20 hores.
El curs s'adreça tant a estudiants de postgrau i acabats de titular en el sector artístic-cultural que vulguin desenvolupar la seva activitat professional en el camp de la catalogació d'obres d'art, com a professionals o particulars interessats en la matèria.
Aquest curs té com objectiu aprendre a catalogar obres d'art en les seves diferents modalitats seguint els criteris de classificació a l'ús.
Es compon de 5 unitats didàctiques, les 4 primeres teòriques i la 5a pràctica.
La part teòrica comprèn la definició i els diferents elements de la catalogació d'obres d'art, així com la tipologia d'obres d'art atenent a les tècniques tradicionals i a les tècniques modernes.
El curs té una càrrega lectiva de 25 hores.
Aquesta operació té com a objectiu facilitar l'aproximació a l'art i al seu context mitjançant la renovació de la museografia de l'exposició permanent i un enriquiment del relat expositiu de bona part de les col·leccions del Museu Nacional.
D'aquesta manera, la mirada se centra en el visitant i afavoreix una visita de qualitat al públic, que convida a la descoberta del passat, a l'anàlisi de present i a la projecció del futur.
A la vegada, també s'aplica una nova estratègia de conservació preventiva millorant al màxim el comportament medi ambiental, la seguretat del museu i l'espai de recepció dels visitants, per tal d'assegurar-ne una sostenibilitat i protecció eficient i una millor accessibilitat.
La nova presentació de Renaixement i Barroc permet descobrir unes 250 obres disposades en un espai de 1.313 m 2, posant en valor el caràcter de la col·lecció més enllà del cànon clàssic i la vinculació històrica del Museu amb l'art de l'època a Catalunya.
D'altra banda, la col·lecció d'Art Modern, que ha situat el Museu Nacional en la centralitat artística i cultural del país i també a escala internacional, s'ampliarà amb dues noves sales dedicades a l'art de la postguerra i l'avantguarda, per tal d'ampliar els límits del relat històric fins els anys 60 del segle XX.
Finalment, el projecte també té com a objectiu elaborar un relat global pel conjunt de l'art medieval i, particularment, del gòtic, que doti de context l'origen de Catalunya i d'Europa.
La renovació museogràfica de l'exposició permanent comptarà també amb millores en l'estratègia de conservació preventiva de les obres d'art.
Consorci del Museu Nacional d'Art de Catalunya
La conservació, la protecció, el foment i el desenvolupament del patrimoni natural i cultural
El Teatre Romà és un dels espais del Museu Nacional Arqueològic de Tarragona, equipament museístic la gestió del qual va a càrrec de l'Agència Catalana del Patrimoni Cultural.
L'any 2015, va començar la intervenció arqueològica al Teatre Romà de Tarragona, un dels grans monuments de la Tàrraco romana que restaven pendents d'actuació donada la complexitat de la seva ubicació i mida dins la trama urbana de la ciutat.
Les obres d'agençament de les restes arqueològiques, que garantiran la conservació futura del monument, formen part del paquet de mesures adoptades pel Departament de Cultura per la posada en valor del Patrimoni Mundial de Tàrraco.
El projecte de museïtzació de l'espai farà comprensible al visitant l'envergadura que va tenir el teatre durant l'època romana, a través d'un entramat lleuger d'elements metàl·lics que materialitzarà la geometria de les diferents càvees del teatre original i en facilitarà la comprensió volumètrica.
La posada en valor de la zona monumental es complementarà amb la incorporació d'un equipament d'acollida de visitants i la integració dels espais adjacents que l'envolten per esdevenir un parc arqueològic estratègic en la ruta cultural del món romà de Tarragona.
Departament de Cultura – Agència Catalana del Patrimoni Cultural
La conservació, la protecció, el foment i el desenvolupament del patrimoni natural i cultural
Us animem a participar en aquest estudi, responent el qüestionari que ha preparat el CONCA per conèixer el nivell del sector cultural català des de la perspectiva mediambiental.
L'enquesta estarà oberta fins al proper dilluns 4 de novembre.
Avançar amb la lluita contra el canvi climàtic ens implica a tots.
El Consell Nacional de la Cultura i de les Arts (CoNCA), amb la col·laboració de l' Institut Català de les Empreses Culturals (ICEC), està preparant un estudi per conèixer en quin punt se sitúa el sector cultural català en relació a aquest tema.
Encara que aquesta sigui una àrea de treball nova per al vostre equipament, agrairem que no desistiu de contestar-la.
Només us portarà uns minuts, i les vostres respostes ajudaran a entendre les necessitats del sector per trobar accions que ens ajudin a millorar la nostra situació.
Ho podeu fer fins al proper dilluns 4 de novembre.
Els professionals artístics i les organitzacions culturals de tot el món estan transformant la gestió de la seva activitat, implementen plans d'acció sostenibles de manera pràctica i tangible amb la finalitat de reduir el consum d'energia, utilitzar materials responsables i, en definitiva, reduir l'impacte ambiental de la seva activitat cultural.
Aquest tipus d'actuació no només té uns resultats positius en el medi ambient, sinó que també té una repercussió positiva en l'àmbit econòmic i social.
Tot i que disposem d'informació puntual d'algunes mesures que han pres alguns actors culturals catalans en contra del canvi climàtic, a Catalunya no hi ha evidències de l'esforç que ha fet el sector cultural envers aquest repte global a diferència d'altres llocs com Anglaterra.
El CoNCA, amb la col·laboració de l'ICEC, es proposa fer un estudi que identifiqui els esforços que està fent el sector cultural català i que evidenciï les mancances i els espais d'actuació per estimular i intensificar tots aquests rols que exerceix la cultura en la crisi mediambiental, econòmica i social a la qual ens enfrontem.
L'estudi, que veurà la llum el 2020, anirà acompanyat de recomanacions de sostenibilitat en la creació, la gestió i el consum de la cultura.
Per a més informació, podeu enviar un correu a l'adreça [EMAIL] o trucar al telèfon 93 316 27 86.
Podeu enviar l'enquesta fins al proper dilluns 4 de novembre.